Aban Pearl

Aban Pearl er en halvt nedsenkbar plattform for boring etter olje og gass. Den er bygget i av  Far East Levingston shipbuilding (FELS) i Singapore i 1977. Den er av typen Aker H-3, og er bygget på lisens fra det norske selskapet Aker. Den sank i Venezuela 13. mai 2010. Alle om bord ble berget.

 Navn og eiendomsforhold 

I perioden 1977–1996 het plattformen Transocean Seeker. I 1996 fikk den navnet Treasure Seeker og i 1996–2000 Transocean Discoverer. Den var i hele denne perioden eid av Transocean.

I perioden 2000–2007 hadde den navnet Bulford Dolphin og ble operert under Bahamas flagg.  Bulford Dolphin ble kjøpt for 43 millioner dollar av de norske selskapene Bonheur ASA og  Ganger Rolf ASA. Den ble operert av Dolphin Drilling i Stavanger, som er eid av Fred. Olsen Energy.

I 2007 ble plattformen solgt til det indiske boreselskapet Aban Offshore for 211 millioner dollar.

 Tekniske forhold
Den er bygget av Far East Shipbuilding i Singapore i 1977.

Dekket er 107 meter langt og 67 meter bredt. Den har en vekt på 12 155 tonn (Gross tons).Tekniske opplysninger om plattformen lå på Aban Offshores hjemmesider,(Aban Offshore: RIG ABAN PEARL – http://www.abanoffshore.com/pdffiles/rigabanpearl.pdf%20) men i august 2010 er de fjernet. Den hadde boligkvarter for 80 personer.

Den har åtte legger og 16 stag. Aker H-3 plattformene er i utgangspunktet levert med åtte søyler, slik at de øvrige søylene er satt på i ettertid for å kunne ta større dekksvekter. Samtidig har det medført større modifikasjoner på ballastsystemene ombord.

Den har åtte ankeliner med to i hvert hjørne. Ankervinsjene er levert av Pusnes. De hadde anker fra Steveprice.

Boretårnet var 160 fot høyt (ca. 48 meter) og var levert av Maritime Hydraulics.

 Driftshendelser 

I 2006 mens den arbeidet for det nigerianske oljeselskapet Peak Petroleum, ble plattformen angrepet nær Nigeria og åtte av mannskapet ble kidnappet. De ble løslatt uskadd etter to dager, trolig etter at løsepenger var betalt.http://www.washingtonpost.com/wp-dyn/content/article/2006/06/04/AR2006060400182.html

I 2009 fikk plattformen en femårs kontrakt med oljeselskapet Petroleums of Venezuela (PDVSA) i Venezuela for boring av gassbrønner på Mariscal Sucre-feltet i nordøst Venezuela. I august 2009 på vei fra Trinidad og Tobago til Venezuela tok den inn vann i kraftig sjø, sørvest for Point Baline i Trinidad og Tobago og de måtte evakuere plattformen med 90 personer ombord. Krengningen var da 15 grader, og den var nær ved å synke.http://caracasgringo.wordpress.com/2010/05/13/aban-pearl-rig-goes-down/
 Hendelsen skjedde en uke etter at den hadde vært i tørrdokk.

 Krengningen og synkingen 13. mai 2010 

13. mai 2010 mens den boret på Dragon 6-feltet sank plattformen på omkring 160 meters vanndyp. Vann hadde da strømmet inn i pongtongene. Alle 95 ombord ble evakuert til skipet «Neptune Discoverer». Brønnene var sikret, og det er ikke meldt om lekkasjer av hydrokarboner. Detaljene om hvorfor den sank er så langt ikke gjort kjent.

PDVSAs visepresidenten Eulogio del Pino mente uykken kunne skyldes problemer knyttet til ventiler og pumper, eller på grunn av et sammenstøt.http://www.insidecostarica.com/dailynews/2010/may/15/latinamerica10051502.htm

Det gikk alarm tre timer før plattformen sank, som ga god tid for evakuering. De fleste gikk ombord i livbåtene og kom seg unna da plattformen hadde en krengning på 10 grader. Ved 15 graders krengning ble brønnen frakoblet. Den indiske kapteinen og to assistenter ble igjen til den krenget om lag 45 grader, og den var nær på å gå rundt, da de kastet seg i sjøen og ble plukket opp.http://www.huffingtonpost.com/2010/05/13/aban-pearl-offshore-oil-d_n_575810.html

Venezuela har utnevnt en granskingskomite for å finne årsaken til ulykken.http://www.boston.com/news/science/articles/2010/05/14/chvez_reports_gas_platform_has_sunk_off_venezuela_coast/?rss_id=Boston+Globe+--+Today%27s+paper+A+to+Z

Plattformen var forsikret for 235 millioner dollar. 97% av forsikringen ble utbetalt i juli 2010.http://www.upstreamonline.com/live/article223853.ece
Årsakene til havariet er da trolig kartlagt, men ikke offentliggjort.

 Flagg og klasseselskap 

Plattformen er klassifisert av Det Norske Veritas på Høvik og har flagg fra Singapore. Den hadde sin siste hovedklassing i januar 2010.Opplysningene om plattformen lå tidligere åpent på Det Norske Veritas hjemmesider(https://exchange.dnv.com/exchange/main.aspx?extool=vessel&subview=owner&vesselid=10547), men de har i august 2010 lagt inn passord for å komme inn på denne siden.

 Referanser 

Kategori:Borerigger
Kategori:Sjøulykker i 2010